TLI ซื้อขายแน่น! เด้งกว่า 2% ขานรับ “บอนด์ยีลด์” พุ่งแรง
TLI ดีดกว่า 2% ขานรับ “บอนด์ยีลด์” พุ่งแรง 3.8% เมื่อคืนนี้ ฟากนักลงทุนยังกังวลเฟดเร่งขึ้นดอกเบี้ยสู่ระดับ 3.00-3.25%
TLI ดีดกว่า 2% ขานรับ “บอนด์ยีลด์” พุ่งแรง 3.8% เมื่อคืนนี้ ฟากนักลงทุนยังกังวลเฟดเร่งขึ้นดอกเบี้ยสู่ระดับ 3.00-3.25%
16 ก.ย. 2565

ผู้สื่อข่าวรายงานว่า วันนี้ (16 ก.ย.65) ราคาหุ้น บริษัท ไทยประกันชีวิต จำกัด (มหาชน) หรือ TLI ณ เวลา 10:25 น. อยู่ที่ระดับ 16.70 บาท บวก 0.40 บาท หรือ 2.45% สูงสุดที่ระดับ 16.80 บาท ต่ำสุดที่ระดับ 16.30 บาท ด้วยมูลค่าการซื้อขาย 900 ล้านบาท

โดยราคาหุ้น TLI ปรับตัวเพิ่มตามอัตราผลตอบแทนพันธบัตรรัฐบาลสหรัฐอายุ 2 ปี ที่พุ่งขึ้นเหนือระดับ 3.8% เมื่อคืนนี้ และอยู่สูงกว่าอัตราผลตอบแทนพันธบัตรรัฐบาลสหรัฐอายุ 10 ปีและ 30 ปี ซึ่งการที่อัตราผลตอบแทนพันธบัตรระยะสั้นดีดตัวสูงกว่าระยะยาว ส่งผลให้ตลาดพันธบัตรสหรัฐเกิดภาวะ inverted yield curve ซึ่งเป็นการส่งสัญญาณเศรษฐกิจถดถอย
นอกจากนี้ นักลงทุนยังกังวลว่าเฟดจะเดินหน้าปรับขึ้นอัตราดอกเบี้ย โดยล่าสุด FedWatch Tool ของ CME Group บ่งชี้ว่า นักลงทุนให้น้ำหนัก 80% ที่เฟดจะปรับขึ้นอัตราดอกเบี้ย 0.75% สู่ระดับ 3.00-3.25% ในการประชุมวันที่ 20-21 ก.ย. และให้น้ำหนัก 20% ที่เฟดจะปรับขึ้นอัตราดอกเบี้ย 1.00%